L'Français et l'Angliais sont acouo les deux langues officielles dans l's Êtats et jusqu'ès preunmiéthes années du vîngtchième siècl'ye nou ouïyait touos les d'bats en Français. Nou fait tréjous la priéthe en Français et tchiques phrases dé cérémonie. Y'a acouo d's amendements ès louais en Français faits en Français et les votes pour ou contre fûtent exprînmés en Français jusqu'à l'întroduction d'vot'tie êlectronnique.